ORKUSTEVNAN 2020 VERÐUR VÓNANDI 12. OG 13. JUNI SUM ÆTLAÐ Í næstum fara vit at taka støðu til um Orkustevnan 2020 verður hildin sum ætlað, ella um vit noyðast at útseta hana til seinni, grundað á óvissu støðuna rundanum Covid-19. Sum øllum kunnugt so er støðan sera óviss í løtuni, og tí er ikki lætt hjá fyritøkum at taka støðu um luttøku, og ei heldur at planleggja sína luttøku á Orkustevnuni. Orkustevnan er sett at verða 12. og 13. juni, so nógv kann broytast til ta tíð, bæði til tað verra, men vónandi til tað betra. So fylgið við, meiri kunning kemur so skjótt sum vit vita meira. Tær gera regnjakkar burturúr teltum frá føroyskum festivalum. Við framleiðsluni vilja tær minka um óneyðugt burturkast og ganga tær sera høgt uppí at nýnýta, soleiðis at eitt telt verður til fleiri nýggjar regnjakkar, og at eitt telt við nógvum upplivingum fær eitt nýtt lív. Eingin regnjakki hjá ÖDN WEAR er líka, hvør jakki hevur sína egnu søgu, t. d. kundi ein søga verið at:” Jakkin er úr Gøtu, frá G-Festivalinum tá Fat Boy Slim var høvuðsnavn, jakkin var eitt telt, men nú er hann ein jakki!” Málbólkurin hjá ÖDN WEAR eru bæði kvinnur og menn sum eru umhvørvistilvitaði og sum dáma væl at vera serstøk og at føla seg serlig við sínum keypum. Festivalgestir hoyra ikki óvænta eisini til málbólkin. Síðsta árið hava kvinnurnar handan ÖDN WEAR brúkt uppá at samla telt inn og gjørt tey klár til framleiðslu, og í summar fara tær aftur at rudda á G-festivalinum, Summarfestivalinum og eisini á Roskilde Festivalinum. Veitarar av orkuloysnum í Føroyum eru ikki so nógvir, tí hava vit valt at lurta eftir fyritøkunum við at flyta stevnuna, so flest møgulig kunnu luttaka, og harvið bjóða vitjandi eitt breiðari úrval av nýmótans orkuloysnum. Næstu tíðina fara vit regluliga at leggja tíðindaskriv við kunning um luttakandi stovnar og fyritøkur á heima- og facebook síðurnar hjá Orkustevnuni. So fylgið væl við! Orkustevnan savnar stovnar, fyritøkur og vitjandi á einum stað, har upplýst verður um møguleikarnar innan orkuloysnir–til dømis grøna, alternativa, varandi og aðrar orkukeldur. Málið er, at endabrúkarin verður kunnaður um viðkomandi orku viðurskifti og fær greiðu á kunning og vørum á marknaðinum. Tískil bjóðar Orkustevnan besta og størsta framsýningar- og vitanarpall innan orkumál í Føroyum. Á Orkustevnuni vísa føroyskar fyritøkur og stovnar fram sína serfrøði av vørum og tænastum, sum hesi veita til marknaðin. Og fleiri almennir fyrilestrar verða eisini um orku- og umhvørvismál har serfrøðingar á økinum viðgera viðkomandi evnið. Hetta er sættu ferð at Orkustevnan verður fyriskipað. Síðan síðstu Orkustevnu er høllin á Hálsi blivin dupult so stór, og er málið at fylla alla høllina við spennandi framsýnarum. Fyriskiparar av Orkustevnuni í 2020 eru Advent Events Managament og VRG (nýggjur partnari).